ΓΡΑΠΤΗ ΕΡΩΤΗΣΗ E-1777/99

υποβολή: Brian Simpson (PSE) προς την Επιτροπή

(11 Οκτωβρίου 1999)

Θέμα: Η μεταχείριση των χοίρων

Το άρθρο 6 της Οδηγίας 91/630(1) του Συμβουλίου η οποία εκθέτει στοιχειώδεις κανόνες για την προστασία των χοίρων, ορίζει ότι η Επιτροπή οφείλει, έως την 1 Μαΐου 1997, ναποβάλει έκθεση στο Συμβούλιο, η οποία πρέπει να έχει συνταχθεί με βάση γνωμοδότηση της Επιστημονικής Κτηνιατρικής Επιτροπής, σχετικά με την εντατική εκτροφή χοίρων. Το άρθρο 6 ορίζει ότι η έκθεση της Επιτροπής πρέπει να συνοδεύεται με τις δέουσες προτάσεις που να λαμβάνουνπόψη τα συμπεράσματα της εν λόγω γνωμοδότησης.

Στις 30 Μαΐου 1997, η Επιστημονική Κτηνιατρική Επιτροπή εξέδωσε τη γνωμοδότησή της, η οποία μεταξύ άλλων καταδικάζει τη χρήση ατομικών θέσεων για τις χοιρομητέρες, δηλ. θέσεων που είναι τόσο στενές ώστε η χοιρομητέρα δεν μπορεί ούτε καν να κάνει στροφή.

Μπορεί να αναφέρει η Επιτροπή πότε σκέπτεται ναποβάλει την έκθεση που απαιτεί το άρθρο 6 της Οδηγίας 91/630; Επιπλέον, θα λάβειπόψη της η Επιτροπή στις προτάσεις της το συμπέρασμα της Επιστημονικής Κτηνιατρικής Επιτροπής, ότι «Δεν πρέπει να χρησιμοποιούνται ατομικοί κλωβοί που να μην επιτρέπουν στη χοιρομητέρα να στρέψει εύκολα το σώμα της»;

(1) ΕΕ L 340 της 11.12.1991, σελ. 33.

Απάντηση του κ. Byrne Εξ ονόματος της Ευρωπαϊκής Επιτροπής

(12 Νοεμβρίου 1999)

Η οδηγία του Συμβουλίου 91/0630/ΕΟΚ της 19ης Μαΐου 1991 για τους στοιχειώδεις κανόνες για την προστασία των χοίρων, προβλέπει τη σύνταξη έκθεσης από την Επιτροπή σχετικά με διάφορα συστήματα εντατικής εκτροφής και ιδιαίτερα όσον αφορά την καλή διαβίωση των χοιρομητέρων, που εκτρέφονται σε διάφορους βαθμούς απομόνωσης και ομαδικά.

Η Ευρωπαϊκή Επιτροπή με βάση τα προαναφερόμενα ζήτησε από την αρμόδια για την καλή διαβίωση των χοίρων επιστημονική κτηνιατρική επιτροπή να συντάξει την εν λόγω έκθεση. Η επιστημονική επιτροπή ενέκρινε την έκθεση στις 30 Μαΐου 1997 και αντίγραφό της διατίθεται στο Internet στη θέση στον ιστό της γενικής διεύθυνσης Υγεία και προστασία του καταναλωτή: http://europa.eu.int/comm/dg24/health/sc/oldcomm4/out17_en.html.

Ύστερα από την έγκριση της έκθεσης η Ευρωπαϊκή Επιτροπή ξεκίνησε τις εργασίες της σχετικά με προτάσεις για την τροποποίηση της οδηγίας 91/0630/ΕΟΚ με βάση τα νέα επιστημονικά πορίσματα και τις συστάσεις που περιλαμβάνονται στην έκθεση της επιστημονικής Επιτροπής.

Η προετοιμασία πρότασης στον τομέα αυτό περιλαμβάνει τη διαβούλευση με διάφορους εμπειρογνώμονες από τα κράτη μέλη, από επαγγελματικές οργανώσεις και από τις κυριότερες ενώσεις για την καλή διαβίωση των ζώων. Η Ευρωπαϊκή Επιτροπή ζητά επίσης από τα κράτη μέλη πληροφορίες σχετικά με τις επιθεωρήσεις που πραγματοποιήθηκαν στην επικράτειά τους με βάση τις διατάξεις του άρθρου 7 παράγραφος 3 της οδηγίας του Συμβουλίου 91/0630/ΕΚ. Τα στοιχεία αυτά πρέπει να συνεκτιμηθούν για την προετοιμασία της νέας πρότασης.

Πρέπει να σημειωθεί ότι στο εντωμεταξύ η μόνιμη επιτροπή της Ευρωπαϊκής Σύμβασης για την προστασία των ζώων των κτηνοτροφικών εκμεταλλεύσεων ξεκίνησε τη διαδικασία της αναθεώρησης της σύστασης για τις χοιροτροφικές εκμεταλλεύσεις που εγκρίθηκε το 1986. Όλα τα κράτη μέλη και η Ευρωπαϊκή Επιτροπή είναι μέλη της Σύμβασης και συμμετέχουν στις εργασίες. Η έκθεση της επιστημονικής Επιτροπής της Κοινότητας αποτελεί σήμερα την κύρια βάση για την προετοιμασία της νέας σύστασης για τις χοιροτροφικές εκμεταλλεύσεις στο Συμβούλιο της Ευρώπης. Πολλά στοιχεία της έκθεσης έχουν συμπεριληφθεί στο σχέδιο της πρότασης, μεταξύ άλλων και η εκμετάλλευση των χοιρομητέρων και η πρόβλεψη για ξεχωριστούς χώρους για τις διαφορετικές συμπεριφορές των χοίρων. Η επόμενη συνεδρίαση της μόνιμης Επιτροπής θα πραγματοποιηθεί στο Στρασβούργο την εβδομάδα της 22 26 Μαΐου 1999.

Η συζήτηση στη μόνιμη επιτροπή της Σύμβασης για την προστασία των ζώων των κτηνοτροφικών εκμεταλλεύσεων παρέχει στην Επιτροπή σημαντικά στοιχεία για την προετοιμασία της πρότασής της για την τροποποίηση της οδηγίας του Συμβουλίου 91/0630/ΕΟΚ που θα περιλαμβάνει τα κύρια στοιχεία για την προστασία της καλής διαβίωσης των χοίρων που παρέχεται από την έκθεση της επιστημονικής Επιτροπής. Το σχέδιο πρότασης θαποβληθεί τότε στο Συμβούλιο για έγκριση.